# data[].attributes.body
I vores proffesionsessay har vi beskæftiget os med undersøgelsesspørgsmålet: “Hvordan påvirker lærerens relation til eleverne engagementet i undervisningen?”. Vi valgte at observere på dette undersøgelsesspørgsmål, da vi mener at relationen mellem lærer og elev danner grundlag, for en helt essentiel del af elevernes engagement i undervisningen. Folkeskolens formålsparagraf foreskriver, at eleverne skal opleve fordybelse og virkelyst i skolen. Vi observerede i undervisningen, at det havde betydning for elevernes engagement i undervisningen, at de havde en relation til den undervisende lærer, og at denne var til stede i lokalet. Når læreren var til stede i lokalet, var eleverne engagerede, arbejdsomme og fordybede i opgaven. Når læreren ikke var til stede i lokalet, blev det vendt til fjollerier, useriøsitet og et langt højere lydniveau.

# data[].attributes.body
Igennem vores arbejde med undersøgelsesspørgsmålet, har vi behandlet forskellige teoretikeres syn på lærer-elev relationen samt elevers engagement i undervisningen. Det vi observerede i undervisningen, er også blevet bakket op teoretisk. Det er det da Louise Klinge belyser vigtigheden af elevens følelse af samhørighed, og dets påvirkning på engagementet i undervisningen (Klinge, 2018). Dorthe Marie Søndergaard belyser ligeledes vigtigheden i et lærer-elev samarbejde, der er præget af kvalitet (Søndergaard, 2015). Derudover forklarer Laila Lagermanns teori om grænsefællesskaber, hvorledes det kan have en positiv effekt på elevernes engagement, at de ikke oplever store forskelle i de arenaer de begår sig i. Eksempelvis kan det have positiv betydning for engagementet, at læreren bruger humor i undervisningen. Det kan det, da det er noget eleverne kan relatere til fra deres sociale liv med venner og familie (Lagermann, 2017).

# data[].attributes.body
Vores observation samt den teori, vi har brugt til at belyse opgaven, peger alt sammen i retning af at lærerens relation til eleverne, har en påvirkning på elevernes engagement i undervisningen. Til sidst skal det dog nævnes, at observationen kun tager udgangspunkt i ´én dag i klassen, og derfor kan være et øjebliksbillede.